Ανέστης Δαλακούρας

Ο Ανέστης Δαλακούρας (Αλεξανδρούπολη, 18 Ιουνίου του 1993) είναι Έλληνας διεθνής πετοσφαιριστής, ο οποίος κατά την περίοδο 2022-23 αγωνίζεται με τη φανέλα του Ολυμπιακού Πειραιώς στο Πρωτάθλημα Ελλάδας στη θέση του ακραίου.

 Ο Ανέστης Δαλακούρας γεννήθηκε και μεγάλωσε στην ακριτική Αλεξανδρούπολη και από μικρός ασχολήθηκε με το βόλεϊ. Το 2006 σε ηλικία 13 ετών εντάχθηκε στις Ακαδημίες του τότε ισχυρού Εθνικού Αλεξανδρούπολης, στον οποίο παρέσυρε και τον παιδικό του φίλο και συμμαθητή, μετέπειτα επίσης διεθνή πετοσφαιριστή Ραφαήλ Κουμεντάκη. Σταδιακά προωθήθηκε στην ανδρική ομάδα του Εθνικού, στην οποία ήταν ήδη μέλος την χρονιά επανόδου του στην Α΄ Εθνική το 2010 ως δευτεραθλητής της Α΄2. Σταδιακά ανέλαβε τη θέση του αρχηγού στον Εθνικό με τον οποίο την περίοδο 2013-14 ήταν δευτεραθλητής στο ελληνικό Πρωτάθλημα και συμμετείχε στο Τσάλεντζ Καπ της περιόδου 2014-15, στο οποίο η ομάδα του Έβρου έφτασε μέχρι τους προημιτελικούς. Τον Ιούλιο του 2016 θέλησε να δοκιμάσει τις δυνάμεις του στο Πρωτάθλημα Αυστρίας με την Άιχ-Ντομπ (τότε Ποσοΐλνιτσα) της πόλης Μπλάιμπουργκ, με την οποία κατέλαβε τη δεύτερη θέση του Αυστριακού Πρωταθλήματος. Τον Μάϊο του 2017 επέστρεψε στην Ελλάδα, αρχικά για τον Παμβοχαϊκό Βραχατίου (2017-18) και κατόπιν για την Α.Ε. Κομοτηνής (2018-19). Όμως ο Ανέστης Δαλακούρας δεν είχε εγκαταλείψει το ευρωπαϊκό όνειρο. Έτσι τον Μάϊο του 2019 υπέγραψε στη γερμανική ΤΣΒ Γκίζεν της ομώνυμης πόλης, αλλά εκείνη τη χρονιά το γερμανικό πρωτάθλημα διακόπηκε λόγω της Πανδημίας COVID-19. Την περίοδο 2020-21 ξεκίνησε προετοιμασία με τις «αρκούδες» του Γκίζεν, αλλά γρήγορα δελεάστηκε από την παρουσία της Πολόνια του Λονδίνου στο Tσάμπιονς Λιγκ και αποδέχθηκε την πρόσκληση του Βαγγέλη Κουτουλέα, προπονητή της βρετανικής ομάδας, στην οποία συνάντησε και τον Έλληνα κεντρικό Γεράσιμο Κανέλλο. Με τους Λονδρέζους αγωνίστηκε ως βασικός στους αγώνες του Τσάμπιονς Λιγκ και του Κυπέλλου CEV, στο οποίο η Πολόνια συνέχισε τη συμμετοχή της. Μετά τη λήξη των ευρωπαϊκών του υποχρεώσεων ο Δαλακούρας ταξίδεψε στην Ισπανία και έκλεισε την περίοδο 2020-21 αγωνιζόμενος στην Μπαρτσελόνα.Τον Ιούνιο του 2021 ο Ανέστης Δαλακούρας αποδέχθηκε πρόταση του Ολυμπιακού Πειραιώς για να συνεχίσει την καριέρα του στους ερυθρόλευκους, με τους οποίους κατέκτησε τους πρώτους τίτλους της καριέρας του, το CEV Τσάλεντζ Καπ της περιόδου 2022-23. και το Πρωτάθλημα Ελλάδας 2022-23. Από μικρός ο Ανέστης Δαλακούρας είχε κληθεί να στελεχώσει τις αναπτυξιακές εθνικές ομάδες. Ήδη το 2009 είχε κληθεί στην Εθνική παίδων για το αντίστοιχο Παγκόσμιο Πρωτάθλημα, και το 2010 για το Ευρωπαϊκό Παίδων. Το 2012 ήταν μέλος της Εθκικής Κ-21 που κατέκτησε το ασημένιο μετάλλιο στο Βαλκανικό Πρωτάθλημα. Συνολικά κατέγραψε 84 συμμετοχές στις εθνικές παίδων και εφήβων, από τις οποίες οι 8 σε Παγκόσμια Πρωταθλήματα. Το 2011 σε ηλικία 18 ετών κλήθηκε στην Εθνική Ανδρών για το Ευρωπαϊκό Πρωτάθλημα, ενώ ήταν ακόμα μέλος των αναπτυξιακών ομάδων. Συνέχισε να στελεχώνει την Εθνική Ανδρών με συμμετοχές σε όλες τις μεγάλες διοργανώσεις. Το 2014 κατέκτησε το ασημένιο μετάλλιο στη ενιαία τότε Ευρωπαϊκή Λίγκα και το 2019 επίσης το ασημένιο στη Ασημένια Ευρωπαϊκή Λίγκα. Το 2018 κατέκτησε το χάλκινο μετάλλιο στους Μεσογειακούς του 2018 με τη νίκη 3–2 της Ελλάδας επί της Αιγύπτου. Συνολικά ο Ανέστης Δαλακούρας μέχρι τον Σεπτέμβριο του 2022 είχε καταγράψει 32 συμμετοχές στην Εθνική Ελλάδας Πετοσφαίρισης. Μεσογειακοί Αγώνες 2018 - ΤαραγόναΕυρωπαϊκή Λίγκα 2014Ασημένια Ευρωπαϊκή Λίγκα 2019Βαλκανικό Πρωτάθλημα Κ-21 2012 CEV Τσάλεντζ Καπ 2023 (Ολυμπιακός Πειραιως) 1 Πρωτάθλημα Ελλάδας 2022-23 (Ολυμπιακός Πειραιώς) 2η Θέση: 2013-14 (Εθνικός Αλεξανδρούπολης), 2021-22 (Ολυμπιακός Πειραιώς)Πρωτάθλημα Αυστρίας 2η Θέση: 2016-17 (Άιχ-Ντομπ Μπλάιμπουργ) Κύπελλο Ελλάδας 2η Θέση: 2023 (Ολυμπιακός Πειραιώς)Λιγκ Καπ Ελλάδας 2η θέση: 2015 (Εθνικός Αλεξανδρούπολης), 2023 (Ολυμπιακός Πειραιώς)Σούπερ Καπ Ελλάδας 2η θέση: 2021 (Ολυμπιακός Πειραιως) Ανέστης Δαλακούρας: Ατομικά στοιχεία - Διακρίσεις - Ομάδες καριέρας volleybox.net Ανέστης Δαλακούρας - Στοιχεία καριέρας greekvolley.eu Εθνική Ελλάδας Παγκόσμια Λίγκα 2015 www.fivb.org Ανέστης Δαλακούρας - Παρουσίαση www.fivb.org Ανέστης Δαλακούρας - Παρουσίαση Στατιστικά στοιχεία profiles.worldofvolley.com Ο Ανέστης Δαλακούρας στην ΤΣΒ Γκλίζεν www.volleyball-bundesliga.de Ανέστης Δαλακούρας: Πληρης παρουσίαση globalsportsarchive.com